Legal Document

Category: 360

Text:
139. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1056291/378/0015 της 22 Νοεμ./6 Δεκ. 1999 (ΦΕΚ Β΄2119) Εκδιδόμενα στοιχεία για τις προμήθειες πρακτόρων ιπποδρομιακού στοιχήματος και λοιπών συναφών. Έχοντας υπόψη: 1.Τις διατάξεις των υποπεριπτώσεων γε' και γη' της περίπτωσης γ΄ και της περίπτωσης δ' του άρθρου 38 του Κ.Β.Ι. (Π.Δ. 186/92, ΦΕΚ84/Α΄). 2.Τις διατάξεις της περίπτωσης κη' της παρ.  1 του άρθρου 18 του Ν. 1642/86, όπως αυτές έχουν ερμηνευθεί με την παράγραφο 71 της εγκυκλίου 10/Π4336/3162/10.7.87. 3. Ότι οι πράκτορες Ιπποδρομιακών στοιχημάτων και συναφών, απαλλάσσονται από την τήρηση βιβλίων για τη δραστηριότητα αυτή, σύμφωνα με τις διατάξεις του άρθρου 2 (παρ. 5α') του Κ.Β.Σ. 4.Την 1107147/1239/0006Α/4.10.96 (ΦΕΚ922/Β΄) κοινή απόφαση του Πρωθυπουργού και του Υπουργού Οικονομικών, για ανάθεση αρμοδιοτήτων Υπουργού Οικονομικών στους Υφυπουργούς Οικονομικών. 5.Τη μετατροπή του Ο.Δ.Ι.Ε. σε Α.Ε. και την ανάγκη ρύθμισης των θεμάτων, που αφορούν τις συναλλαγές του με τους πράκτορες του  Σελ. 136,472 Τεύχος 1438 Σελ. 34 Ιπποδρομιακού στοιχήματος, ώστε αφενός να διευκολυνθούν οι συναλλαγές και αφετέρου να καταστεί αποτελεσματικός ο φορολογικός έλεγχος. 6.'Οτι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Εγκρίνουμε, ο Ο.Δ.Ι.Ε., για τις προμήθειες που καταβάλλει στους πράκτορες Ιπποδρομιακού στοιχήματος και οι οποίες απαλλάσσονται του Φ.Π.Α., να εκδίδει, ως ειδικά στοιχεία, μια φορά το χρόνο, εκκαθαρίσεις για κάθε ένα πράκτορα. Όσον αφορά το περιεχόμενο, τον τρόπο και το χρόνο έκδοσης των πιο πάνω εκκαθαρίσεων, ισχύουν αναλόγως οι διατάξεις της παρ. 7 του άρθρου 12 του Κ.Β.Σ. (Π.Δ. 186/92). 2.Για τις ανωτέρω προμήθειες παρέλκει η έκδοση τιμολογίων από τους δικαιούχους αυτών, οι οποίοι όμως υποχρεούνται να φυλάσσουν τις εκκαθαρίσεις κατά τα οριζόμενα στο άρθρο 21 του κώδικα αυτού. 3.Οι εμπλεκόμενοι στις παραπάνω συναλλαγές υποχρεούνται να υποβάλλουν συγκεντρωτικές καταστάσεις στην αρμόδια Δ.Ο.Υ., σύμφωνα με τα οριζόμενα στις διατάξεις του άρθρου 20 του Κ.Β.Σ., ο μεν Ο.Δ.Ι.Ε., «προμηθευτών», για τις προμήθειες που καταβάλλει, οι δε πράκτορες Ιπποδρομιακού στοιχήματος, «πελατών», για την αποδιδόμενη σ' αυτούς προμήθεια από τον Ο.Δ.Ι.Ε. 4.Τα ανωτέρω ισχύουν αναλόγως και για τους πράκτορες ΠΡΟΠΟ, ΛΟΤΤΟ και λοιπών συναφών, στους οποίους καταβάλλονται προμήθειες, υπό την προϋπόθεση ότι οι προμήθειες αυτές δεν υπόκεινται σε Φ.Π.Α. 27.Β.δ.139 Βιβλία και Φορολογικά Στοιχεία